इक्क बारी दी गल्ल ऐ जे इक्क राजे नै दो नौकर रक्खे दे हे। दोऐ नौकर राजे गी अपनी वफादारी दा गमान दसदे रौंह्दे हे। राजा बी उन्दे उप्पर बड़ा मान करदा हा। इक्क दिन राजे दी रानी रातीं लै अपने गैह्ने-बन्धे तोआरियै सन्दूकै च रक्खन लगी तां उनें दौं नौकरें चा इक्क नौकर दिक्खै करदा हा। उसने दूए नौकर कन्ने सलाह् बनाई जे जिसलै राजा-रानी सेई जन्दे न तां ओह् इस सन्दूकै गी चराई लैङन। अजें ओह् दोऐ सलाह् गै करै करदे हे जे राजे ने इन्दी गल्ल सुनी लैती।